Diari Oficial de la Generalitat Valenciana


Sumari del DOGV 6514, del 05-05-2011 (2011/4904)

Convocatòria per a la selecció d'un coordinador esportiu com a personal laboral fix.
------------------------------------------------------------------------------------

### Dades del document

Número de DOGV
:   6514

Data del DOGV
:   05-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/4904


Data del document
:   29-03-2011

Organisme emissor
:   Ajuntament de Gandia

Tipus de document
:   Anunci

Anàlisi jurídica

 Descriptors 

:   * Gandia
    * concurs administratiu

Convocatòria per a la selecció d'un coordinador esportiu com a personal laboral fix. [2011/4904]  
De conformitat amb l'acord de la Junta de Govern Local de l'Ajuntament de Gandia, en la sessió celebrada el dia 20 de desembre de 2010, sobre aprovació de les bases per a la selecció d'un coordinador esportiu (oferta 2007), mitjançant la Resolució de l'Alcaldia de 20 de desembre de 2010, s'ha resolt procedir a la convocatòria del procés selectiu per a la selecció d'un coordinador esportiu. Així mateix, es resol publicar la convocatòria i les bases esmentades en el Butlletí Oficial de la Província de València i en el Diari Oficial de la Comunitat Valenciana i un extracte de la convocatòria en el Butlletí Oficial de l'Estat.  
  
El termini de presentació de sol·licituds és de 20 dies naturals, comptadors des de l'endemà de la publicació de l'extracte d'aquesta convocatòria en el Butlletí Oficial de l'Estat.  
  
Bases de la convocatòria per a la contractació laboral, com a personal fix, d'un coordinador esportiu  
  
Primera. Objecte  
L'objecte de la present convocatòria és la selecció de personal per a cobrir, per mitjà d'un contracte laboral com a personal fix, una plaça de coordinador esportiu, vacant en la plantilla de personal laboral de l'Ajuntament de Gandia, consignada en l'oferta d'ocupació pública de 2007. El sistema selectiu serà el concurs oposició lliure.  
La plaça convocada s'equipara, a l'efecte de la titulació exigida, amb el subgrup C1 de l'article 76 de la Llei 7/2007, Estatut Bàsic de l'Empleat Públic.  
La persona seleccionada rebrà les retribucions que s'assenyalen en cada moment de conformitat amb la normativa jurídica aplicable, i l'horari a realitzar serà el que estiga legalment establert per aquest Ajuntament, i s'ajustarà a les necessitats del servei.  
  
Segona. Normativa aplicable  
El procés selectiu s'ajustarà al que disposen aquestes bases, i en allò que no disposen, s'ajustarà a la Llei 7/2007, de 12 d'abril, a la Llei 30/1984, de 2 d'agost, a la Llei 7/1985, de 2 d'abril, al Reial Decret Legislatiu 781/1986, de 18 d'abril, per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, al Decret 33/1999, de 9 de març, del Consell de la Generalitat Valenciana, al Reial Decret 896/1991, de 7 de juny, al Reial Decreto 364/1995, de 10 de març i a la resta de les disposicions legals i reglamentàries aplicables.  
  
Tercera. Requisits  
Per a ser admesos a les proves d'accés caldrà que els aspirants reunisquen els requisits següents:  
a) Ser espanyol o nacional dels estats membres de la Unió Europea o nacional d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors, en els termes en què aquesta es troba definida en el Tractat de Constitució de la Unió Europea. També podran participar-hi el cònjuge, els seus descendents i els descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors de la dita edat, que visquen al seu càrrec. Aquest últim benefici serà igualment d'aplicació a familiars de nacionals d'altres estats quan així es preveja en els tractats internacionals subscrits per la Comunitat Europea i ratificats per Espanya.  
  
De conformitat amb el que preveu l'article 57.4 de la Llei 7/2007, els estrangers amb residència legal a Espanya podran accedir a la plaça convocada.  
b) Posseir les capacitats i les aptituds físiques i psíquiques necessàries per a la realització de les funcions corresponents o les tasques descrites per al lloc en la relació de llocs de treball de l'Ajuntament de Gandia.  
c) Tindre complits 16 anys d'edat i no excedir l'edat màxima de jubilació forçosa.  
d) No haver sigut separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a exercir funcions semblants a les que exercien en el cas del personal laboral, on haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent, ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
e) Tindre la titulació mínima de Batxiller Superior o equivalent.  
f) Estar en possessió del certificat de grau elemental de valencià, expedit per la Junta Qualificadora de Coneixements de Valencià.  
Estos requisits hauran de posseir-se, com a data límit, l'últim dia del termini de presentació d'instàncies, i mantindre's en el moment de la contractació, si és el cas.   
  
Quarta. Sol·licituds  
Els qui desitgen participar en les proves selectives hauran de sol·licitar-ho mitjançant una instància que s'haurà d'adreçar a la Presidència de la corporació i es presentarà al Registre General durant el termini de 20 dies naturals, comptadors des de l'endemà de la publicació de l'extracte de la convocatòria en el Butlletí Oficial de l'Estat.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves serà facilitat gratuïtament per l'Ajuntament (Oficina d'Informació i en la web ).  
  
Els drets d'examen els pagaran els aspirants abans de presentar la instància, sent-ne la quantia de l'import de 25 euros, i el seu pagament es farà efectiu mitjançant la forma d'autoliquidació a través del model que facilita l'Ajuntament de Gandia, el qual es troba a la pàgina web de l'Ajuntament , i l'ingrés s'efectuarà en qualsevol de les entitats col·laboradores de la recaptació municipal. Per a ser declarat admés haurà de quedar acreditat el pagament previ dels drets d'examen. L'omissió d'aquesta circumstància es considerarà defecte no esmenable i determinarà l'exclusió de l'aspirant.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el jurament o promesa preceptiu a què es refereix l'article 58.1.c de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. Aquestes condicions s'hauran de mantindre al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.  
  
Els mèrits a valorar en la fase de concurs es presentaran en la forma prevista en l'article 11 del Reglament de Selecció, aprovat pel Decret 33/1999, de 9 de març, del Govern Valencià.  
  
Cinquena. Admissió d'aspirants  
Expirat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'aspirants admesos i exclosos. Les llistes provisionals d'aspirants admesos i exclosos únicament es publicaran al tauler d'edictes de la casa consistorial, i es publicarà en el Butlletí Oficial de la Província de València la llista provisional d'aspirants exclosos i la ressenya de l'anunci de la llista provisional d'aspirants admesos inserida al tauler d'anuncis de la casa consistorial.  
Contra la resolució mitjançant la qual s'aproven la llista provisional d'aspirants admesos i exclosos, es podrà presentar una reclamació en el termini de 10 dies hàbils. Les reclamacions, si les hi ha, s'acceptaran o es rebutjaran en la resolució que aprove la llista definitiva, que es farà pública, en extracte, de la mateixa manera.  
En el supòsit que no es presente cap reclamació, les llistes provisionals esdevindran automàticament definitives, i es faran constar en la resolució de l'Alcaldia.  
Els errors de fet es podran esmenar en qualsevol moment, d'ofici o a petició de la persona interessada. En tot cas, a fi d'evitar errors i, en el supòsit de produir-se'n, possibilitar l'esmena dins del termini establit i en la forma escaient, els aspirants comprovaran, fefaentment, no sols que no figuren en la llista d'exclosos, sinó, a més, que els seus noms consten en la d'admesos.  
Si en qualsevol moment del procés selectiu arriba a coneixement del tribunal que algun dels aspirants no té la totalitat dels requisits exigits en aquestes bases, amb audiència prèvia de l'interessat, se'n proposarà l'exclusió a l'alcalde president de l'Ajuntament indicant les inexactituds o falsedats formulades per l'aspirant en la sol·licitud d'admissió a les proves selectives i als efectes que siguen procedents.  
  
Sisena. Tribunal qualificador  
El tribunal qualificador que jutjarà el procés selectiu estarà constituït en la forma que determina l'article 60 de la Llei 7/2007, de 12 d'abril, de l'Estatut Bàsic de l'Empleat Públic, i quedarà format pels titulars que, a continuació, s'indiquen i els seus suplents corresponents:  
  
President: un funcionari de carrera o personal laboral fix d'aquest Ajuntament que ocupe una plaça el requisit de titulació de la qual siga igual o superior a la de la plaça convocada.  
-Secretari: el de la corporació. En cas de suplència, podrà ser un tècnic del mateix grup, funcionari de l'Ajuntament de Gandia.  
Vocals: tres tècnics, funcionaris o laborals, de l'administració pública, amb la mateixa titulació o superior especialització a l'exigida per a la plaça convocada, un d'ells a proposta de l'administració de la Generalitat.  
La designació dels membres del tribunal inclourà la dels respectius suplents i es farà pública únicament en el Butlletí Oficial de la Província de València, i també al tauler d'anuncis de la corporació.  
  
La composició del tribunal s'haurà d'ajustar als principis d'imparcialitat i professionalitat dels seus membres. La classificació professional dels membres del tribunal haurà de ser de nivell igual o superior a la plaça convocada.  
El tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, sobre aquesta base col·laboraran amb el tribunal. Quan concórreguen en els membres del tribunal alguna de les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen l'ordre degut en tot allò no previst en aquestes bases, i per a l'adequada interpretació d'aquestes.  
  
Tots els membres del tribunal tindrà veu i vot, inclòs el secretari, que actuarà, també, com a vocal.  
En cada sessió del tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió s'absenta el president, aquest designarà, d'entre els vocals concurrents, el que el substituirà durant la seua absència.  
El tribunal, en aquells casos que considere pertinents, acordarà les adaptacions i ajustaments raonables de temps i mitjans de realització dels exercicis dels aspirants discapacitats, de manera que gaudisquen d'igualtat d'oportunitats amb els altres participants, sempre que els aspirants ho hagen sol·licitat en la instància per a prendre part en el procés selectiu, i hagen indicat l'adaptació i acreditat el tipus de discapacitat.  
  
Si en el desenvolupament de les proves se suscitaren dubtes raonables al tribunal respecte a la compatibilitat funcional d'un/a aspirant, podrà recaptar el corresponent dictamen de la comissió de discapacitats a què es refereix l'article 9.5 del Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana, aprovat per Decret 33/1999, del Govern Valencià, i en aquest cas el/l' aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.  
El tribunal continuarà constituït fins que es resolguen les reclamacions plantejades o els dubtes que puguen suscitar el procediment selectiu.  
A l'efecte d'assistència, el tribunal que actue en aquestes proves tindrà la categoria segona establida en l'article 30 del Reial Decret 462/2002, de 24 de maig.  
  
Setena. Calendari de les proves  
La data, l'hora i el lloc del començament de les proves selectives s'anunciarà únicament en el Butlletí Oficial de la Província de València i al tauler d'anuncis de l'Ajuntament de Gandia.  
Una vegada començades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província de València. Aquests anuncis hauran de fer-se públics pel tribunal, al local on s'hagen realitzat les proves anteriors i al tauler d'anuncis de l'Ajuntament, amb una antelació de dotze hores, si es tracta del mateix exercici, o de quaranta-huit hores, si es tracta d'un nou.  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament, serà el determinat prèviament per la Generalitat Valenciana per a la selecció del seu personal, segons l'últim sorteig que realitzat, al qual es refereix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte casos de força major degudament justificats i considerats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
  
El tribunal podrà requerir, en qualsevol moment, que cada un dels aspirants acredite la seua identitat; a aquest efecte hauran d'anar proveïts del document nacional d'identitat, o passaport.  
Entre la terminació d'un exercici i el començament del següent haurà de transcórrer un termini mínim de 72 hores i màxim de 45 dies naturals.  
  
Huitena. Desenvolupament, valoració i qualificació de les proves selectives  
Fase d'oposició  
L'oposició constarà dels exercicis següents, que seran tots obligatoris i eliminatoris.  
Primer exercici. De coneixement del temari.  
Consistirà a desenvolupar per escrit, durant un període màxim de tres hores, quatre temes extrets a l'atzar immediatament abans de la realització de l'exercici, entre els que es troben en el temari annex d'aquestes bases; u correspondrà a aquells de les matèries comunes i tres correspondran a aquells de les matèries específiques.  
Es valoraran els coneixements dels temes exposats, la claredat en l'exposició, la capacitat de síntesi i les aportacions personals dels aspirants.  
La qualificació d'aquest exercici serà de 0 a 10 punts i els aspirants que no obtinguen un mínim de 5 punts seran eliminats.  
Segon exercici. De caràcter pràctic.  
Consistirà en la realització, durant un període màxim de tres hores, de dos supòsits pràctics, determinats pel tribunal immediatament abans de la realització de l'exercici, relacionats amb les funcions pròpies del lloc de treball i amb les matèries incloses en el temari.  
  
El tribunal valorarà la presentació i la correcció de l'escrit, la sistemàtica en el planejament i la formulació de propostes i conclusions, així com el coneixement i l'aplicació adequada de la normativa vigent.  
  
La qualificació d'aquest exercici serà de 0 a 10 punts i els aspirants que no obtinguen un mínim de 5 punts seran eliminats.  
Per a declarar que els aspirants han superat, o no, els exercicis eliminatoris, el tribunal actuarà de conformitat amb allò que disposa l'article 26.4 de la Llei 30/1992, de 26 de novembre. No obstant això, per a determinar la qualificació dels aspirants que hagen superat, o no, segons la regla anterior, els exercicis, el tribunal qualificarà aquests per la suma de les puntuacions dels membres assistents a la sessió, dividides pel nombre d'aquests, i es rebutjarà a aquests efectes la puntuació màxima i mínima concedida quan hi haja una desviació de dos punts sobre la mitjana aritmètica, o si és el cas una de les que apareguen repetides com a puntuació màxima o mínima.  
Acabades les qualificacions de cada exercici, en el mateix dia en què s'adopten els acords corresponents, s'exposaran al tauler d'anuncis i als altres llocs preceptius.  
La relació dels aspirants que han superat la fase d'oposició es formarà amb aquells aspirants que hagen realitzat i superat tots els exercicis de la fase d'oposició.  
  
Fase de concurs  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, citant-los perquè, en el termini de 10 dies hàbils, presenten la documentació acreditativa dels mèrits previstos en les presents bases. Únicament seran valorats els mèrits que estiguen referits, com a màxim, fins a l'últim dia de presentació de les sol·licituds.  
Els mèrits al·legats es valoraran d'acord amb el barem següent:   
1. Coneixement del valencià.  
Pel coneixement del valencià, que s'acreditarà mitjançant certificacions oficials administratives de coneixement de valencià expedides per la Junta Qualificadora de Coneixements de Valencià, de conformitat amb el barem següent fins a un màxim d'1 punt:  
- Coneixement de grau mitjà: 0,75 punts.  
- Coneixement de grau superior: 1,00 punt.  
2. Temps de serveis prestats en les administracions públiques o empresa privada.  
Es requerirà justificar una relació funcionarial o laboral amb la categoria i la classificació professional de coordinador esportiu o superior dins de l'àmbit també esportiu, segons apreciació del tribunal.  
Per cada mes complet de serveis prestats es puntuarà 0,10 punts si es tracta d'una relació amb una administració pública i 0,05 punts si es tracta d'una relació amb una empresa privada.  
Per a la valoració deguda d'aquest mèrit, s'haurà d'acreditar mitjançant la presentació d'un certificat de la dependència de recursos humans de l'òrgan que procedisca en el cas d'una administració pública i de còpies compulsades de contractes laborals en el cas d'una empresa privada i, a més, s'adjuntarà una certificació de la vida laboral expedida per la Tresoreria de la Seguretat Social.  
Aquest mèrit no podrà superar la puntuació màxima de 3 punts.  
3. Titulacions acadèmiques.  
Per estar en possessió de les següents titulacions acadèmiques, superiors a la mínima exigida per a accedir a la plaça objecte de la convocatòria, fins a un màxim de 2 punts:  
- Diplomatura en Educació Física: 1 punt.  
- Llicenciatura en Educació Física: 2 punts.  
4. Cursos, jornades i similars.  
Per la realització o la participació en cursos, jornades, congressos i semblants, impartits per qualsevol organisme oficial i relacionats amb les funcions pròpies de la plaça objecte de la convocatòria, fins a un màxim de 3 punts, amb la següent baremació:  
- De 400 o més hores: 1 punt.  
- De 100 o més hores: 0,50 punts.  
- De 30 o més hores: 0,30 punts.  
- De 15 o més hores: 0,15 punts.  
- No es valoraran els cursos, les jornades o els congressos amb una duració menor a 15 hores.  
  
Novena. Llista d'aprovats  
9.1. Finalitzades les proves selectives, el tribunal farà pública, al tauler d'anuncis de l'Ajuntament i en aquells altres llocs que considere oportuns, la relació d'aspirants que han superat les proves selectives.  
  
9.2. En aquest anunci, figuraran els aspirants ordenats per orde decreixent de puntuació total obtinguda, i en el corresponent anunci es farà constar, de cada aspirant, el número d'orde, els cognoms i els nom, el DNI i la puntuació total obtinguda.  
9.3. El tribunal elevarà a l'Alcaldia la proposta de contractació laboral com a personal fix de l'Ajuntament de Gandia a favor de l'aspirant que haja obtingut la puntuació major en el conjunt del procés selectiu i amb la resta crearà una borsa de treball.  
  
Deu. Funcionament de la borsa de treball  
10.1. Per als contractes, se seguirà escrupolosament el número d'orde d'aspirants de la borsa.  
10.2. En cada cas, la duració de la relació laboral serà pel termini que s'assenyale en el contracte corresponent. En cas d'acabar la vigència del contracte sense completar el període de duració màxima del contracte eventual, l'aspirant podrà obtindre'n un altre o altres successius fins a completar aquest període. No obstant això, per a la determinació d'aquest període es tindrà en compte els contractes eventuals realitzats amb anterioritat a l'entrada en vigor d'aquesta borsa. Una vegada superat aquest període, no es podrà contractar fins que no s'haja esgotat la llista i, si és el cas, li corresponguera novament per torn. Per excepció, en contractes d'interinitat, la duració màxima podrà superar aquest període si perduren les raons que han motivat la interinitat.  
10.3. La creació de cada borsa de treball anul·larà les existents anteriorment de la mateixa especialització. L'Ajuntament podrà, en qualsevol moment que ho estime convenient, promoure la constitució d'una borsa de treball nova, encara que, en el supòsit que no s'haja esgotat la borsa anterior, aquest acte haurà de ser motivat.  
10.4. Incidències.  
Causarà baixa, de forma automàtica en la borsa de treball i, per tant, quedarà exclòs d'ella, la persona candidata que:  
a) No accepte el contracte per causes diferents de les que s'especifiquen en l'apartat referent a renúncies justificades.   
b) No presente la documentació exigida.   
c) No se presente a la firma del document que formalitze la relació laboral.  
d) Per falta o falsedat d'algun dels requisits exigits o de les circumstàncies al·legades per a formar part de la borsa.   
e) Per sanció de falta disciplinària molt greu.   
f) Per falta de capacitat o de rendiment manifesta.   
10.5. Renúncia justificada.  
S'admetran, com a causes justificades per a renunciar temporalment en el lloc de treball oferit, sense que aquest fet comporte perdre el número d'orde corresponent en la borsa, les següents:  
1. Incapacitat temporal derivada de malaltia o d'accident.   
2. Maternitat/paternitat; en el cas de la mare, si la renúncia es produeix entre el seté mes de gestació i les setze setmanes posteriors al part.   
  
3. Adopció, si la renúncia es produeix durant les setze setmanes posteriors a la data de formalització de l'adopció.   
4. Sol·licitud de suspensió, per atenció a fill o filla, fins que complisca tres anys d'edat.   
5. Sol·licitud de suspensió per tindre en vigor o haver sigut proposat per aquest Ajuntament un contracte o nomenament d'un lloc de superior categoria o que siga de més interés per a l'interessat; tot això, com a màxim, mentre dure el contracte referit o nomenament.   
Les suspensions anteriorment al·ludides (atenció de fills, contracte en vigor o oferta més interessant) només generaran el dret a ser mantingut en el número d'orde corresponent en la llista.  
La persona que al·legue un d'aquests motius de renúncia haurà de presentar la documentació justificativa corresponent.  
10.6. Presentació de documents borsa de treball.  
En el supòsit de fer ús de la borsa de treball, l'Ajuntament comunicarà, a la persona que li corresponga contractar, que aporte la documentació que es detalla en aquesta base. En el termini de dos dies hàbils, l'aspirant o els aspirants proposats per a la seua contractació hauran de presentar la documentació corresponent.  
a) Fotocòpia del document nacional d'identitat, acompanyada de l'original, per a la compulsa corresponent.   
b) Còpia autentificada o fotocòpia compulsada de la titulació exigida.  
d) Declaració jurada de no haver sigut separat mitjançant un expedient disciplinari del servei de qualsevol administració pública, ni trobar-se incapacitat.  
d) Certificació mèdica acreditativa de no patir cap malaltia, o limitació física o psíquica que impedisca, que impossibilite o que siga incompatible amb l'exercici de les funcions del lloc de treball de coordinador esportiu.  
La no presentació de la documentació en el termini indicat, excepte els casos de força major, o quan de la presentació dels documents es desprenga l'incompliment dels requisits de la convocatòria, o en el supòsit de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal, pel que fa a la impossibilitat de contractar l'aspirant, sense perjuí de les altres responsabilitats en què haguera pogut incórrer. En aquest cas, la proposta es considerarà feta favor de l'aspirant següent per orde de puntuació total obtinguda.  
  
  
Onze. Presentació de documents i contractació  
L'aspirant proposat per a la seua contractació laboral com a personal fix, presentarà al Servei de Recursos Humans de l'Ajuntament, durant el termini de 20 dies naturals, comptadors des de la publicació de la llista d'aprovats, els documents que acrediten que reuneix les condicions per a prendre part en el concurs oposició, i que són:  
1. Certificat de naixement, expedit pel registre civil corresponent o fotocòpia del document nacional d'identitat, o passaport, que es presentarà amb l'original per a la seua compulsa.  
2. Còpia autentificada o fotocòpia, que haurà d'acompanyar-se de l'original per a compulsar-la, del títol exigit.  
3. Declaració jurada de no trobar-se incurs en cap causa d'incapacitat.  
4. Declaració dels serveis mèdics municipals acreditativa de no patir cap malaltia o defecte físic que impossibilite el normal exercici de la funció.  
5. Declaració jurada de no haver sigut separat, per mitjà d'expedient disciplinari, del servei de qualsevol de les administracions públiques, ni trobar-se inhabilitat per a l'exercici de funcions públiques o funcions semblants, en el cas del personal laboral.  
6. Declaració de l'interessat de no exercir cap lloc o activitat en el sector públic, delimitat per l'article primer de la Llei 53/1984, on s'indique, així mateix, que no realitza activitat privada incompatible o subjecta a reconeixement de compatibilitat, fent referència, igualment, a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori.  
  
7. Certificat oficial administratiu de grau elemental de valencià, amb el número de registre corresponent, expedit per la Junta Qualificadora de Coneixements de Valencià, referit a una data igual o anterior a la de la finalització del termini de presentació de sol·licituds.  
8. L'administració demanarà del Registre Central de Penats i Rebels un certificat referit a la data de terminació de les proves selectives.  
  
Davant de la impossibilitat, degudament justificada, de presentar els documents indicats, podrà acreditar-se que es compleixen les condicions exigides en la convocatòria mitjançant qualsevol mitjà de prova admissible segons dret.  
Els que dins del termini fixat, i excepte els casos de força major, degudament acreditats, no presentaren la documentació, o de l'examen d'aquesta es deduïra que no tenen tots o d'alguns dels requisits assenyalats, no podran ser contractats, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.  
El proposat haurà de subscriure el contracte laboral preceptiu. Els qui no subscriguen el contracte laboral durant el termini assenyalat, sense causa justificada, s'entendrà que renuncien al seu dret sobre la plaça.  
S'establirà un període de prova de dos mesos.  
Abans de finalitzar el dit període, serà feta una valoració exhaustiva de l'aptitud de l'aspirant per una comissió composta pel regidor delegat de Recursos Humans, el cap del Servei de Recursos Humans, el regidor delegat de l'àrea i el cap del servei respectiu. En el cas que no siga considerat apte, l'Alcaldia dictarà una resolució motivada on es posarà de manifest que l'aspirant no ha superat el període de prova i que, per tant, no pertoca que continue com a personal laboral fix de l'Ajuntament de Gandia. En aquest últim cas, serà preceptiu l'informe previ favorable al cessament del tribunal, el qual es reunirà a aquest efecte i que podrà practicar les proves que considere necessàries per a poder fonamentar suficientment el seu informe.  
  
Dotze. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.  
  
Tretze. Recursos  
Contra aquesta convocatòria, les seues bases i tots els actes administratius que siguen dictats per a desplegar-la i que posen fi a la via administrativa, es podrà interposar el recurs potestatiu de reposició, en el termini d'un mes des de la publicació d'aquestes bases en el Butlletí Oficial de la Província de València i en el Diari Oficial de la Comunitat Valenciana, sense perjudici de la seua impugnació directa davant la jurisdicció contenciosa administrativa, en el termini de dos mesos, comptats a partir de l'endemà de la referida publicació, de conformitat amb la Llei 30/1992, de 26 de novembre, en la redacció de la Llei 4/1999, de 13 de gener.  
Contra els actes del tribunal qualificador, de conformitat amb el que disposa l'article 114 de la Llei 30/1992, de 26 de novembre, en la redacció que en fa la Llei 4/1999, de 13 de gener, es podrà interposar el recurs d'alçada. Aquest recurs s'interposarà davant del dit tribunal o davant de l'Alcaldia Presidència, en el termini d'un mes, si l'acte fóra exprés, i de tres mesos, si no ho fóra.  
En allò no previst expressament en aquestes bases, caldrà ajustar-se al que disposa la base segona, respecte a la legislació supletòria aplicable.  
  
ANNEX  
  
Temari  
  
Matèries comunes  
1. La Constitució espanyola de 1978. principis generals.  
2. El Govern i l'administració de l'Estat. L'administració central de l'estat.  
3. L'Estatut d'Autonomia de la Comunitat Valenciana. Institucions de la Comunitat Valenciana.  
4. El règim local espanyol: principis constitucionals. El municipi. El terme municipal. La població i l'empadronament.  
5. L'organització municipal. Competències. Règim de funcionament dels òrgans.  
6. L'administrat. Col·laboració i participació dels ciutadans en les funcions administratives. El procediment administratiu.  
7. El pressupost municipal i les bases d'execució. Estructura del pressupost.  
8. Classes de personal al servei de les administracions locals. Els drets i els deures del personal al servei de les administracions locals. Règim disciplinari.  
  
Matèries específiques  
9. La resistència com a capacitat física.  
10. Els mètodes i els mitjans utilitzats en el treball de la resistència.  
11. L'adaptació de l'organisme a l'esforç en l'activitat física.  
12. L'escalfament. Fonament i tipus.  
13. Factors que intervenen en el treball del desenvolupament de la condició física.  
14. Processos energètics i activitat física. Sistemes aeròbics i anaeròbics.  
15. Nutrició i activitat física. Metabolisme basal i calories.  
16. La força com a capacitat física bàsica.  
17. La velocitat com a condició física bàsica.  
18. La flexibilitat com a condició física bàsica.  
19. L'activitat física en el medi natural. Organització d'activitats físiques en la naturalesa.  
20. Fórmules de gestió dels serveis esportius municipals.  
21. Modalitats de gestió directa dels serveis municipals.  
22. Modalitats de gestió indirecta dels serveis municipals.  
23. Planificació d'un procés de gestió indirecta.  
24. El control de la prestació d'una gestió indirecta.  
25. La planificació esportiva en l'administració pública.  
26. L'elaboració d'una programació d'un servei d'esports.  
  
27. Rendibilitat de les instal·lacions esportives.  
28. Estudis previs de noves instal·lacions.  
29. Planificació d'ús i distribució dels espais i equipaments esportius.  
30. El procés de construcció i funcionament d'una instal·lació esportiva.  
31. El projecte de gestió d'una instal·lació esportiva.  
32. Els costos de funcionament d'una instal·lació esportiva.  
33. Planificació d'activitats esportives al municipi.  
34. La direcció esportiva i l'estructura del servei d'esports a Gandia.  
35. Les instal·lacions esportives a Gandia.  
36. Bases de subvencions i convenis des de l'administració pública.  
37. Principal marc legislatiu de l'esport.  
38. Polítiques esportives a l'àmbit local.  
39. L'esport. Temps lliure i oci en la societat actual.  
40. L'ensenyament de la natació. Estils de natació.  
  
Gandia, 29 març 2011.- El secretari general: Lorenzo Pérez Sarrión.